open-index/open-wikipedia-markdown huggingface dataset:
Γιαροπόλκ Β΄ του Κιέβου

Ο **Γιαροπόλκ β΄ Βλαντιμιρόβιτς**, ρωσικά: Ярополк II Владимирович (1082 - 18 Φεβρουαρίου 1139) από τον Οίκο των Ρουρικιδών ήταν πρίγκιπας τού Σμολένσκ (1100-13), τού Περεγιασλάβ (1114-32) και μέγας πρίγκιπας τού Κιέβου (1132-39). Πολέμησε σε εκστρατείες εναντίον των Πολόβτσι (Κουμάνων) το 1103 και πάλι το 1116.

## Βιογραφία
Ήταν γιος τού Βλαντίμιρ Β΄ Μονομάχου μεγάλου πρίγκιπα τού Κιέβου και της Γκύθας του Ουέσσεξ, κόρης τού Χάρολντ Β΄ της Αγγλίας.

Το 1032 απεβίωσε ο αδελφός του Μστισλάβ Α΄ ο *μέγας* μεγάλος πρίγκιπας τού Κιέβου και ο Γιαροπόλκ Β΄ έλαβε το στέμμα τού Κιέβου. Είχε να ασχοληθεί με πολλά συμφέροντα της οικογένειάς του, πιο πολύ με τον ισχυρό, ετεροθαλή αδελφό του Γιούρι Α΄ τον *μακρόχειρα* (dolgoruki). Ο Γιαροπόλκ Β΄ όρισε τον Βσέβολοντ, γιο τού Μστισλάβ Α΄, ως πρίγκιπα τού Περεγιασλάβ, αλλά ο Γιούρι Α΄ -με τη συγκατάθεση των Νοβγκοροντιανών- τον εκδίωξε. Επίσης ο Γιαροπόλκ Β΄ όρισε τον Ιζιασλάβ Β΄, άλλο γιο τού Μστισλάβ Α΄, ως πρίγκιπα τού Περεγιασλάβ και τού Τουρόβ. Ο Γιαροπόλκ Β΄ λίγο μετά αντικαταστάθηκε από τον αδελφό του Βιατσεσλάβ Α΄.

Η ειρήνη δεν κράτησε πολύ και το 1134 ο "γύρος" (η κυκλική μετάθεση) άρχισε ακόμη μία φορά. Ο Ιζιασλάβ Β΄ έπρεπε να κληροδοτήσει το Τουρόβ στον Βιατσεσλάβ Α΄, ώστε να τον αφήσει να το κυβερνήσει ακόμη μία φορά. Το Περεγιασλάβ θα έμενε στον Γιούρι Α΄, με τον όρο ότι ο Ιζιασλάβ Β΄ θα πήγαινε να κυβερνήσει το Ροστόβ· πάντως ο Γιούρι Α΄ κράτησε ένα μεγάλο μέρος τού πριγκιπάτου υπό την επιρροή του. Ο Ιζιασλάβ Β΄ επίσης απέκτησε το Βολίν και ο Αντρέι Βλαντιμίροβιτς, άλλος ετεροθαλής αδελφός τού Γιαροπόλκ Β΄, θα κυβερνούσε το Περεγιασλάβ.

Απεβίωσε το 1139 και τάφηκε στο ναό του Αγ.Ανδρέα. Ο αδελφός του Βιατσεσλάβ Α΄ που τον διαδέχθηκε, σύντομα εκδιώχθηκε από τον 2ο εξάδελφό του Βσέβολοντ Β΄.

## Οικογένεια
Νυμφεύτηκε το 1116 την Ελένα πριγκίπισσα της Οσετίας και είχε τέκνα:
* Βασίλκο.

## Πηγές
* Рыжов К. В. Ярополк II Владимирович // Все монархи мира. Россия. — М.: Вече, 1998. — ISBN 5-7838-0268-9
* Хмыров М. Д. Ярополк II Владимирович // Алфавитно-справочный перечень государей русских и замечательнейших особ их крови. — СПб.: Тип. А. Бенке, 1870. — С. 81—82.

## Παραπομπές


Κατηγορία:Ρουρικίδες
Βιατσεσλάβ Α΄ του Κιέβου

Ο **Βιατσεσλάβ Α΄ Βλαντιμίροβιτς**, ρωσικά: Вячеслав Владимирович (1083 - 2 Φεβρουαρίου 1154) από τον Οίκο των Ρουρικιδών ήταν μεγάλος πρίγκιπας τού Κιέβου (1139, 51-54).

## Βιογραφία
Ήταν γιος τού Βλαδίμηρου Β΄ Μονομάχου μεγάλου πρίγκιπα τού Κιέβου και της Γκύθας του Ουέσσεξ, κόρης τού Χάρολντ Β΄ της Αγγλίας.

Έγινε πρίγκιπας τού Σμολένσκ (1113-25), τού Τουρόβ (1125-32, 34-46), τού Περεγιασλάβ (1132-, 34, 42), της Περεσοπνίτισα (1146-49) και τού Βίσγκοροντ (1149-51). Στις 18 Φεβρουαρίου 1139 διαδέχθηκε τον αδελφό του Γιαροπόλκ Β΄ ως μέγας πρίγκιπας τού Κιέβου, αλλά εκδιώχθηκε τον Μάρτιο από τον 2ο εξάδελφό του Βσέβολοντ Β΄. Αργότερα κυβέρνησε πάλι το Κίεβο μαζί με τον ανιψιό του Ιζιασλάβ Β΄ (γιο τού αδελφού του Μστισλάβ Α΄ τού *μεγάλου*) και απεβίωσε όχι πολύ μετά από αυτόν, στα τέλη τού 1154 ή αρχές τού 1155.

Τάφηκε στον καθεδρικό ναό της Αγ. Σοφίας τού Κιέβου.

## Οικογένεια
Ο μόνος γιος του:
* Μιχαήλ Βιατσεσλάβιτς, αποβίωσε πριν από αυτόν το 1129.

## Παραπομπές


## Πηγές
*[Πρώτο Ρωσικό Χρονικό των ετών 850-1110, Κίεβο 1113

[Κατηγορία:Ρουρικίδες]
Εδαφικές αμφισβητήσεις της Ινδίας και του Νεπάλ

Οι **εδαφικές αμφισβητήσεις της Ινδίας και του Νεπάλ** περιλαμβάνουν μερικές περιοχές: το Καλαπάνι, όπου το Νεπάλ ισχυρίζεται ότι το ποτάμι δυτικά του Καλαπάνι είναι ο κύριος ποταμός Κάλι, ως εκ τούτου ανήκει στο Νεπάλ. Αλλά και η Ινδία, επιμένει ότι το ποτάμι ανατολικά του Καλαπάνι είναι το κύριο ποτάμι Κάλι. Τα ποτάμια σύνορα της Νεπαλικής ζώνης του Μαχακάλι και το Ινδικό κρατίδιο του Ουταράχαντ. Η συνθήκη Σουγκαούλι που υπογράφηκε από το Νεπάλ και την Βρετανική Ινδία στις 4 Μαρτίου 1816 εντοπίζει το ποταμό Καλί ως το σύνορο το δυτικό σύνορο του Νεπάλ με την Ινδία. Μετέπειτα χάρτες που συντάχθηκαν από τους Βρετανούς επιθεωρητές έδειχναν την πηγή του ορίου του ποταμού σε διάφορα μέρη. Αυτή η διαφορά στον εντοπισμό της πηγής του ποταμού οδήγησε σε συνοριακές διαφορές μεταξύ της Ινδίας και του Νεπάλ, με κάθε χώρα να παράγει χάρτες που υποστηρίζουν τις δικές του διεκδικήσεις. Ο ποταμός Κάλι ρέει μέσα από μια περιοχή που περιλαμβάνει μια αμφισβητούμενη περιοχή, περίπου 400 τ.χλμ. γύρω από την πηγή του ποταμού αν και το ακριβές μέγεθος της αμφισβητούμενης περιοχής διαφέρει από πηγή σε πηγή. Το Καλαπάνι ελέγχεται από τις Ινδοθιβετιανές συνοριακές δυνάμεις ασφαλείας της Ινδίας από το Σινοϊνδικό Πόλεμο με την Κίνα το 1962.

## Κατάλογος των εδαφικών αμφισβητήσεων της Ινδίας και του Νεπάλ

* Σούστα
* Καλαπάνι
* Λιπουλέχ

## Παραπομπές


Κατηγορία:Διεθνείς ποταμοί της Ασίας
Κατηγορία:Εδαφικές διαμάχες του Νεπάλ
Νικόπολη του Δούναβη

right|thumb|Άποψη της Νικόπολης από το φρούριο

Η **Νικόπολη** ή **Νικόπολις** (βουλγαρικά Никопол, *Νικόπολ*, ιστορικά: τουρκικά Niğbolu, ουγγρικά Nikápoly, λατινικά Nicopolis) είναι κωμόπολη στη βόρεια Βουλγαρία, το διοικητικό κέντρο του Δήμου Νικοπόλεως, τμήματος της επαρχίας Πλέβεν, στη δεξιά όχθη του Δούναβη, 4 χιλιόμετρα κατάντη από το στόμιο του ποταμού Όσαμ. Εκτείνεται στους πρόποδες των απόκρημνων από κιμωλία γκρεμών της θάλασσας κατά μήκος του Δούναβη και σε μια στενή κοιλάδα. Τον Δεκέμβριο του 2009 η πόλη είχε πληθυσμό 3.892 κατοίκους.

## Διεθνείς σχέσεις
### «Αδελφές» πόλεις
Η Νικόπολη είναι «αδελφοποιημένη» με:

*  Χαλάστελεκ, Ουγγαρία
*  Σάχτι, Ρωσία
*  Ζίμνιτσα, Ρουμανία

## Παραπομπές


Κατηγορία:Πόλεις της Βουλγαρίας
Κατηγορία:Παραδουνάβιες πόλεις
Σάρτζα

μικρογραφία|Η Σουκ αλ Μαρκαζί το βράδυ
Η **Σάρτζα **( *aš-Šāriqah*, Αραβικά του Κόλπου: *aš-šārja*) είναι η τρίτη σε έκταση και η τρίτη πιο πυκνοκατοικημένη πόλη των Ηνωμένων Αραβικών Εμιράτων, που αποτελεί μέρος της μητροπολιτικής περιοχής Ντουμπάι-Σάρτζα-Αϊμάν. Βρίσκεται κατά μήκος της νότιας ακτής του περσικού Κόλπου στην Αραβική Χερσόνησο.

Η Σάρτζα είναι η πρωτεύουσα του εμιράτου της Σάρτζα. Η Σάρτζα μοιράζεται νομικές, πολιτικές, στρατιωτικές και οικονομικές λειτουργίες με τα άλλα εμιράτα του ΗΑΕ μέσα σε ένα ομοσπονδιακό πλαίσιο, παρά το γεγονός ότι κάθε εμιράτο έχει δικαιοδοσία πάνω σε ορισμένες λειτουργίες, όπως η πολιτική της επιβολής του νόμου και η παροχή και συντήρηση των εγκαταστάσεων. Η Σάρτζα κυβερνάται από τη δυναστεία Αλ Κασίμι από τον 18ο αιώνα.

Η πόλη είναι ένα κέντρο για τον πολιτισμό και τη βιομηχανία, και από μόνη της συμβάλλει το 7.4% του ΑΕΠ των Ηνωμένων Αραβικών Εμιράτων. Η πόλη καλύπτει μια κατά προσέγγιση έκταση 235&#x20;τ.χλμ. και έχει πληθυσμό πάνω από 800.000 άτομα (2008). Το 2015 είχε αυξηθεί στα 1.400.000 άτομα. Η πώληση ή η  κατανάλωση αλκοολούχων ποτών χωρίς την κατοχή άδειας αλκοόλ απαγορεύεται στο εμιράτο της Σάρτζα και δεν σερβίρεται σε ξενοδοχεία, εστιατόρια και άλλα καταστήματα του εμιράτου, λόγω της Μουσουλμανικής πλειονότητας. Αυτό βοήθησε τη Σάρτζα να αυξήσει τους Μουσουλμάνους τουρίστες που επισκέπτονται τη περιοχή.
Η Σάρτζα έχει ονομαστεί επίσημα ως υγιής πόλη του ΠΟΥ.  Η έκδοση των Καλύτερων Πόλεων για Φοιτητές QS του 2016 κατατάσσει τη Σάρτζα ως την 68η καλύτερη πόλη στον κόσμο για να είναι κάποιος φοιτητής πανεπιστημίου. Η Σάρτζα θεωρείται ως η πολιτιστική πρωτεύουσα των ΗΑΕ, και ήταν η Ισλαμική Πολιτιστική Πρωτεύουσα το 2014.

## Αδελφοποιημένες πόλεις
Η Σάρτζα είναι αδελφοποιημένη με τις παρακάτω πόλεις:

* σύνδεσμος=Ισπανία|πλαίσιο|23x23εσ Γρανάδα, Ισπανία

## Δείτε επίσης

* Διεθνές Αεροδρόμιο της Σάρτζα
* Καλλιτεχνικό Ίδρυμα της Σάρτζα
* Λιμάνι Χαμρίγια
* Μουσείο Ισλαμικού Πολιτισμού της Σάρτζα
* Διεθνής Έκθεση Βιβλίου της Σάρτζα
* Κύπελλο της Σάρτζα

## Παραπομπές

## Εξωτερικοί σύνδεσμοι

* 
* Επίσημη Ιστοσελίδα τουρισμού της Σάρτζα
*Επίσημη ιστοσελίδα του δήμου της Σάρτζα (στα αραβικά)
* Sharjah Media
* Διαμέρισμα Μουσείων της Σάρτζα
* WorldStatesmen
* https://web.archive.org/web/20180628215510/http://www.sibf.com/en/Content/11/0

Κατηγορία:Περσικός Κόλπος
Κατηγορία:Πόλεις των Ηνωμένων Αραβικών Εμιράτων
Κατάλογος πόλεων της Σρι Λάνκα

Αυτός είναι ένας κατάλογος των **οικισμών στη [[Σρι Λάνκα]]** με πληθυσμό πάνω από 50.000 κατοίκους.

## Πόλεις

## Αναφορές
Ιωάννης Γιαλόφας

Ο **Ιωάννης Γιαλόφας** (1912-1992), του Ηλία, ήταν Έλληνας αγρότης και πολιτικός της Αριστεράς.

## Πολιτική σταδιοδρομία
Γεννήθηκε στην Τουρκία το 1912. 

Εξελέγη βουλευτής Θεσσαλονίκης με την ΕΔΑ (ανεξάρτητος με την υποστήριξη της ΕΔΑ , όπως αναφέρεται στο Μητρώο της Βουλής) στις εκλογές του 1958.
Πέθανε σε ηλικία 80 ετών στις 29 Φεβρουαρίου 1992 και κηδεύτηκε την 1η Μαρτίου 1992 από τον ιερό ναό Ζωοδόχου Πηγής Αγίου Αθανασίου. Ήταν παντρεμένος με την Ιωάννα Κατσαούνη (1930-2008) και απέκτησαν ένα παιδί.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με την ΕΔΑ
Κατηγορία:Αγρότες
Τζιόρτζιο Πάντανο

Ο **Τζιόρτζιο Πάντανο**(γεν. στην Πάδοβα της Ιταλίας στις 4 Φεβρουαρίου του 1979) είναι Ιταλός οδηγός αγώνων. Στο Πρωτάθλημα της Φόρμουλα 1 συμμετείχε μόνο το 2004 με την ομάδα Jordan Grand Prix και όχι και στα 18 
Γκραν Πρι της σεζόν αλλά μόνο στα 14 τα οποία ήταν τα ακόλουθα:

* Γκραν Πρι Αυστραλίας

* Γκραν Πρι Μαλαισίας

* Γκραν Πρι Μπαχρέιν

* Γκραν Πρι Αγίου Μαρίνου

* Γκραν Πρι Ισπανίας

* Γκραν Πρι Μονακό

* Γκραν Πρι Ευρώπης

* Γκραν Πρι ΗΠΑ

* Γκραν Πρι Γαλλίας

* Γκραν Πρι Μεγάλης Βρετανίας

* Γκραν Πρι Γερμανίας

* Γκραν Πρι Ουγγαρίας

* Γκραν Πρι Βελγίου και

* Γκραν Πρι Ιταλίας .

Στα ακόλουθα Γκραν Πρι:

* Γκραν Πρι Καναδά

* Γκραν Πρι Κίνας

* Γκραν Πρι Ιαπωνίας και 

* Γκραν Πρι Βραζιλίας 

Ο Πάντανο δε συμμετείχε και αντικαταστάθηκε απ' το Γερμανό δοκιμαστή της ομάδας Τίμο Γκλοκ. Στο 1ο επειδή ο πατέρας ο οποίος ήταν και τέως μάνατζέρ του είχε μπλοκάρει μέσω του δικηγόρου του την τελευταία δόση πληρωμών του γιου του προς την ομάδα θέλοντας να απομακρύνει τον αντικαταστάτη του στη θέση αυτή και ο Έντι Τζόρνταν τον είχε αφήσει εκτός δράσης μέχρις ότου διευθετήθηκε το θέμα και στα υπόλοιπα 3 επειδή ο Γκλοκ στο Γκραν Πρι του Καναδά στο οποίο είχε κάνει και το ντεμπούτο του στη Φόρμουλα 1 είχε βαθμολογηθεί ενώ εκείνος δεν είχε βαθμολογηθεί σε κανένα απ' τα 14 Γκραν Πρι στα οποία συμμετείχε κι ο Τζόρνταν έκρινε πως αυτό δεν ήταν καθόλου καλό για 
την ομάδα του. Team mate του Πάντανο ήταν ο επίσης Γερμανός Νικ Χάιντφελντ.

## Παραπομπές


Ιταλοί οδηγοί Φόρμουλα 1
Νταλ ντόκλι

εναλλ.=Yellow coloured dal with thick wheat flour dhoklis in it.|μικρογραφία|300x300εσ|Ένα πιάτο γεμάτο με νταλ ντόκλι
Το **Νταλ ντόκλι** (γκουτζαρατικά: દાળ ઢોકળી),** βαράν φαλ** (μαράτι: वरण फळ), ή **τσακόλγια **(μαράτι: चकोल्या) είναι Γκουτζαρατικό και Μαχαραστριανό πιάτο που παρασκευάζεται από βρασμένα νουντλς χοντρού αλευριού σίτου (ντόκλι ή φαλ) σε σούπα μπιζελιού περιστεριού (νταλ ή βαράν). Πιστεύεται ευρέως ότι οι Μαρβάρι που είχαν μεταναστεύσει στο Γκουτζαράτ εφηύραν το πιάτο. Ενώ το πιάτο παραμένει δημοφιλής στο μαρβαρικό μέρος του Ρατζαστάν, οι Γκουτζαρατιανοί το έχουν κάνει βασικό τρόφιμο στα σπίτια τους. Θεωρείται άνετο τρόφιμο.

## Παραπομπές

Κατηγορία:Κουζίνα της Μαχαράστρα
Κατηγορία:Γκουτζαρατική κουζίνα
Νόθευση

Ως **νόθευση** ορίζεται η γενικώς η κατά την σύσταση, το περιεχόμενο, την ποιότητα ή την ταυτότητα αλλοίωση υλικών πραγμάτων (ποτών, τροφίμων, εγγράφων, σφραγίδων κ.α.) συνηρτημένων προς έννομα αγαθά (περιουσία, υγεία, τιμή κλπ).

Ειδικότερα η δια τιμωρητών πράξεων ή παραλείψεων δημιουργία ή δυνατότητα δημιουργίας εσφαλμένων πεποιθήσεων περί την υπόσταση υλικών και άυλων αγαθών και η ως εκ τούτου πρόκληση βλάβης (της υγείας, της τιμής, της περιουσίας) ή κινδύνου βλάβης φυσικών ή νομικών προσώπων.

Ο όρος **νόθευση** ή **νοθεία**, αφορά ένα σύνολο αξιόποινων πράξεων που καλύπτουν νομοτεχνικώς όλο το φάσμα της εγκληματικής δράσης και αντιστοιχούν σε εξειδικευμένα πταίσματα, πλημμελήματα και κακουργήματα του Ποινικού Κώδικα και των ειδικών ποινικών νόμων.

Κατηγορία:Βιομηχανία τροφίμων
Νομενκλατούρα

H **Νομενκλατούρα** (Ρωσικά: *номенклату́ра*) είναι προσδιορισμός από την Κεντρική Επιτροπή του Κομμουνιστικού Κόμματος της Σοβιετικής Ένωσης, των ηγετικών θέσεων στα όργανα του κόμματος και του κράτους, στις οικονομικές επιχειρήσεις και στις κοινωνικές οργανώσεις, καθώς και του καταλόγου προσώπων κατάλληλων να τις αναλάβουν. Ο Μιχαήλ Βοσλένσκυ (Michael Voslensky) εκλαΐκευσε τον όρο στο βιβλίο του *Νομενκλατούρα* *(Nomenklatura, 1980)*, χρησιμοποιώντας τον για να περιγράψει την προνομιούχο τάξη στην ΕΣΣΔ, την οποία αποτελούσαν 3 εκατομμύρια άτομα.

Ο όρος δηλώνει συνεκδοχικά την κοινωνική τάξη, η οποία συνδέεται με το κράτος και διαθέτει σημαντικά προνόμια, καθώς και το σύνολο των αξιωματούχων ενός καθεστώτος.

## Εξωτερικοί σύνδεσμοι
* 

Κατηγορία:Στερεότυπα
Κατηγορία:Πολιτική της Σοβιετικής Ένωσης
Κατηγορία:Κοινωνία της Σοβιετικής Ένωσης
Κατηγορία:Κοινωνικές τάξεις
Ντουντπάκ

Το **Ντουντπάκ **είναι Ινδικό γλυκό και είδος ρυζόγαλου που παρασκευάζεται από γάλα, ρύζι, σαφράν και καρύδια συνοδευόμενα από πούρι. Το γάλα βράζεται αργά για να πήξει και να γλυκανθεί και το πιάτο γαρνίρεται με ψιλοκομμένο αμύγδαλο. Το Ντουντπάκ προέρχεται από το Γκουτζαράτ.

## Δείτε επίσης

* Χιρ

## Παραπομπές


Κατηγορία:Γκουτζαρατική κουζίνα
Ώρα στην Αλγερία

Η** Χειμερινή Ώρα** **Αλγερίας** ή **Χειμερινή Ώρα ΛΔΑ** είναι η ζώνη ώρας για την Αλγερία. Είναι 1 ώρα μπροστά από την GMT/UTC (UTC+01:00) και είναι συν-γραμμική με τη γειτονική Τυνησία.

## Βάση δεδομένων ζώνης ώρας ΙΑΝΑ
Η Βάση δεδομένων ζώνης ώρας IANA περιέχει μία ζώνη για την Αλγερία στο αρχείο zone.tab.

## Παραπομπές


*
Χάντβο

Το **Χάντβο **(Γκουτζαρατικά: હાંડવો) είναι κέικ λαχανικών. Αποτελεί μέρος της Γκουτζαρατικής κουζίνας. Παρασκευάζεται συχνά με γέμιση τσότρας (Χίντι: लौकी, Γκουτζαρατικά: દુધી), αν και πολλά άλλα λαχανικά μπορούν να προστεθούν.  Μερικές φορές μπορούν να προστεθούν επίσης θρυμματισμένα φιστίκια και πικάντικα μπαχαρικά.
αριστερά|μικρογραφία|Χάντβο που ετοιμάζεται σε ειδική κουζίνα

## Παραπομπές


Κατηγορία:Γκουτζαρατική κουζίνα
Transifex

Το **Transifex **είναι ιδιόκτητη πλατφόρμα μετάφρασης στο διαδίκτυο, συγκεκριμένα είναι ένα σύστημα GMS (*Globalization Management System*). Στοχεύει σε τεχνικά έργα με συχνά ενημερωμένο περιεχόμενο, όπως το λογισμικό, η τεκμηρίωση (documentation) και οι ιστότοποι και ενθαρρύνει την αυτοματοποίηση της ροής τοπικών εργασιών με την ενσωμάτωση εργαλείων που χρησιμοποιούν οι προγραμματιστές.

Το Transifex παρέχεται ως λογισμικό ως υπηρεσία (SaaS). Διαθέτει προγράμματα επί πληρωμή, καθώς και δωρεάν πλάνα για τη δημιουργία τοπικού λογισμικού ανοιχτού κώδικα. Το Transifex ήταν αρχικά ένα έργο ανοιχτού κώδικα, αλλά η ανάπτυξη εκδόσεων ανοιχτού κώδικα του λογισμικού διακόπηκε το 2013. Επομένως, οποιαδήποτε περαιτέρω βελτίωση του Transifex είναι διαθέσιμη μόνο στους χρήστες του ιδιόκτητου Transifex SaaS.

Ο ιστότοπος παρέχει πλατφόρμα φιλοξενίας για αρχεία μετάφρασης και λειτουργίες κοινωνικής δικτύωσης, όπως τροφοδότηση πληροφοριών, πίνακες συζήτησης, προτάσεις μετάφρασης και ψηφοφορία για να επιτρέψει στους μεταφραστές να συνεργαστούν. Το Transifex γράφηκε με τη χρήση Django και Python από τον ιδρυτή της Transifex (παλαιότερα γνωστό ως Indifex), Δημήτρη Γλέζο, στο πλαίσιο του προγράμματος Google Summer of Code.

## Ιστορία
Αυτό που ξεκίνησε ως μια εργασία στο Google Summer of Code για την επίλυση ενός προβλήματος του Fedora Project έχει εξελιχθεί σε ένα πλήρες κίνημα που υποστηρίζεται από μια νέα νεοφυή επιχείρηση, την Transifex. Ο δημιουργός του Transifex, Δημήτρης Γλέζος, εργάστηκε από το 2007 για να ευαγγελίσει το όραμα του Transifex. Από τον Μάρτιο του 2014 η φιλοξενούμενη ιστοσελίδα transifex.com έχει πάνω από 17.000 μεταφράσεις έργων που φιλοξενούνται σε 150 γλώσσες, συμπεριλαμβανομένων των Creative Commons, Coursera, Django και Django-cms, Dolibarr, Eventbrite, Fedora, Mercurial, Bitbucket, GlobaLeaks, TalentLMS, MeeGo, OpenStack, Pinterest, qBittorrent, reddit, Xfce, Wheelmap.org, VLC και άλλα.

## Δείτε επίσης
* Pootle
* Weblate
* translatewiki.net

## Παραπομπές


## Εξωτερικοί σύνδεσμοι
* 
* Transifex στο CrunchBase
* Transifex στο GitHub

Κατηγορία:Λογισμικό-Εργαλεία τοπικοποίησης
Ώρα στο Μπαχρέιν

Η **ώρα στο Μπαχρέιν** δίνεται από την Χειμερινή Ώρα Αραβίας (AST) (UTC+03:00). Προς το παρόν, το Μπαχρέιν δεν χρησιμοποιεί την θερινή ώρα, και δεν την έχει χρησιμοποιήσει ποτέ στο παρελθόν. Στην περίοδο 1920-1972 χρησιμοποιήθηκε η ζώνη ώρας UTC+04:00.

## Βάση δεδομένων ζώνης ώρας ΙΑΝΑ
Η Βάση δεδομένων ζώνης ώρας IANA περιέχει μία ζώνη για το Μπαχρέιν στο αρχείο zone.tab.

## Παραπομπές


*
Κατάλογος δημάρχων Σερρών

Ο **Δήμαρχος Σερρών** είναι ο επικεφαλής του Δήμου Σερρών. Πριν το 1919 ο δήμαρχος ήταν Τούρκος. Ο αρχαιότερος γνωστός δήμαρχος είναι ο Ακίλ Μουσταφά Μπέης, ο οποίος θήτευσε από το 1906 έως το 1909 και μετά από το 1913 έως το 1919. Το 1967 ο δήμαρχος Ανδρέας Ανδρέου αντικαταστάθηκε με εντολή της χούντας, προτού λήξει η θητεία του. Μετά τη Μεταπολίτευση ο Ανδρέου έγινε ο πρώτος εκλεγμένος δήμαρχος στον εν λόγω δήμο και επανεξελέγη το 1978, κάτι που τον κατέστησε τον μακροβιότερο δήμαρχο στις Σέρρες. Σημερινός δήμαρχος είναι η Βαρβάρα Μητλιάγκα, η οποία κέρδισε τις εκλογές του 2023.

## Κατάλογος δημάρχων Σερρών
Ακολουθεί κατάλογος διατελεσάντων Δημάρχων Σερρών από της απελευθερώσεως του 1913 έως σήμερα:

## Παραπομπές


Σερρ
*
Βιλιβινιώτικα Αχαΐας

Με την ονομασία **Βιλιβινιώτικα** ή και *Βελιβινιώτικα* μπορεί να απαντώνται οι εξής συνοικισμοί στην Αχαΐα:

* τα Βιλιβινιώτικα Μελισσίων Αχαΐας, γνωστά και ως Βελιβινιώτικα, μικρός συνοικισμός του χωριού Μελίσσια Αιγίου.
* τα Βιλιβινιώτικα Ροδιάς Αιγίου, μικρός συνοικισμός του χωριού Ροδιά Αιγίου.

Κατηγορία:Αποσαφηνίσεις ελληνικών τοπωνυμίων
Κεϊχάνσιν

Το **Κεϊχάνσιν** (ιαπωνικά: **京阪神**, μεταγραφή: «Κέι-Χαν-Σιν», μετάφραση: «Κιότο-Όσακα-Κόμπε») είναι μητροπολιτική περιοχή στην Ιαπωνία που περικλείει τις μητροπολιτικές εκτάσεις των πόλεων Κιότο, της Νομαρχίας του Κιότο, Οσάκα της Νομαρχίας της Οσάκα και Κόμπε της Νομαρχίας του Χιόουγκο. Η περιοχή έχει έκταση 13,033 τετραγωνικών χιλιομέτρων. Είναι η δεύτερη πιο κατοικημένη αστική περιοχή της Ιαπωνίας (μετά την Ευρύτερη Περιοχή του Τόκιο), αφού περιέχει το 15% του πληθυσμού της Ιαπωνίας.

## Παραπομπές


Κατηγορία:Κιότο
Κατηγορία:Οσάκα
Κατηγορία:Κόμπε
Ροστισλάβ Βσεβολόντοβιτς

Ο **Ροστισλάβ Βσεβολόντοβιτς**, ρωσικά: Ростислав Всеволодович (1070 - 1093) από τον Οίκο των Ρουρικιδών ήταν πρίγκιπας τού Περεγιασλάβ (1078-93).

## Βιογραφία
Ήταν γιος τού Βσέβολοντ Α΄ πρίγκιπα τού Περεγιασλάβ και μεγάλου πρίγκιπα του Κιέβου και της Άννας Πολοβέτσκαγιας, κόρης τού χαν των Κουμάνων (Πολόβτσι).

Αμφιθαλής αδελφή του ήταν η Ευπραξία, σύζυγος τού Ερρίκου Δ΄ της Γερμανίας και ετεροθαλή αδέλφια του ήταν ο Βλαντίμιρ Β΄ Μονομάχος και η Άννα, που αρραβωνιάστηκε τον Κωνσταντίνο δούκα το 1074. Ο Βλαντίμιρ και η Άννα ήταν τέκνα της Αναστασίας (κόρης τού Κωνσταντίνου Θ΄ Αυτοκράτορα των Ρωμαίων).

Ο Ροστισλάβ πολέμησε στον ποταμό Στούγκνα εναντίον των Κουμάνων, αλλά καθώς διέφευγε από τη μάχη, πνίγηκε στον ποταμό.

## Πηγές
* Basil Dmytryshyn, Medieval Russia: A sourcebook 850-1700, (Academic International Press, 2000), 60.

## Παραπομπές


Κατηγορία:Ρουρικίδες
Ώρα στις Μαλδίβες

Η ώρα στις Μαλδίβες δίνεται από την Ώρα Μαλδίβων (MVT) (UTC+05:00). Οι Μαλδίβες προς το παρόν δεν χρησιμοποιούν τη θερινή ώρα.

## Βάση δεδομένων ζώνης ώρας ΙΑΝΑ
Η Βάση δεδομένων ζώνης ώρας IANA περιέχει μία ζώνη για τις Μαλδίβες στο αρχείο zone.tab.

## Παραπομπές


*
Κλίμα της Σερβίας

Το **σερβικό κλίμα** είναι ηπειρωτικό στο βορρά, με κρύους χειμώνες και ζεστά, υγρά καλοκαίρια με καλά κατανεμημένες βροχοπτώσεις, και ένα κλίμα με περισσότερη επιρροή από την Αδριατική στο νότο, με ζεστά, ξηρά καλοκαίρια και φθινόπωρα και σχετικά ψυχρούς χειμώνες με έντονες εσωτερικές χιονοπτώσεις. Οι διαφορές στο υψόμετρο, η απόσταση από την Αδριατική Θάλασσα και οι μεγάλες λεκάνες απορροής, καθώς και η έκθεση στους ανέμους είναι οι αιτίες στις κλιματικές διαφορές στη χώρα.
Η Βόρεια Σερβία έχει τυπικό ηπειρωτικό κλίμα, με αέριες μάζες από τη βόρεια και δυτική Ευρώπη που διαμορφώνουν το κλιματικό προφίλ. Η Νότια και Δυτική Σερβία υπόκειται σε Μεσογειακές επιρροές. Ωστόσο, οι Δειναρικές Άλπεις και άλλες οροσειρές συμβάλουν στην ψύξη του μεγαλύτερου μέρος των μαζών θερμού αέρας. Οι χειμώνες είναι αρκετά σκληροί στην περιοοχή της Ράσκα λόγω των βουνών που περιβάλλουν το οροπέδιο. Μεσογειακές μικροπεριοχές υπάρχουν σε ολόκληρη τη νότια Σερβία, στο Ζλάτιμπορ και την επαρχία Πτσίνια γύρω από την κοιλάδα και το ποταμό Πτσίνια. Η μέση ετήσια θερμοκρασία του αέρα για την περίοδο 1961-90 για την περιοχή, με υψόμετρο μέχρι 300 μέτρα είναι 10.9&nbsp;°C. Οι περιοχές με υψόμετρο από 300 έως 500 μέτρα έχουν μια μέση ετήσια θερμοκρασία γύρω στους 10.0&nbsp;°C, και οι περιοχές με πάνω από 1.000 μέτρα έχουν μέση ετήσια θερμοκρασία γύρω στους 6.0&nbsp;°C. Η χαμηλότερη καταγεγραμμένη θερμοκρασία στη Σερβία ήταν −39.5&nbsp;°C (13 Ιανουαρίου 1985, στο Καραγιουκίτσα Μπουνάρι στο Πεστέρ), και η υψηλότερη ήταν στους +44.9&nbsp;°C (24 Ιουλίου, 2007, Σμεντέρεβσκα Παλάνκα).

## Παραπομπές



Κατηγορία:Σερβία-επέκταση
Ροστισλάβ Γιούριεβιτς

Ο **Ροστισλάβ Γιούριεβτς**, ρωσικά: Ростислав Юрьевич (πριν το 1120 - απεβ. 6 Απριλίου 1151) από τον Οίκο των Ρουρικιδών ήταν πρίγκιπας τού Νόβγκοροντ και τού Περεγιασλάβ.

## Βιογραφία
Ήταν ο πρωτότοκος γιος τού Γιούρι Α΄ τού *μακρόχειρα* (Ντολγκορούκι, ) πρίγκιπα τού Σούζνταλ και μεγάλου πρίγκιπα τού Κιέβου και της Αγιόροβνας, κόρης του Αγιόρα χαν των Κουμάνων (γιου τού Όσεν).

Το όνομά του αναφέρεται για πρώτη φορά σε ένα *Χρονικό* του 1138, όταν οι Νοβγκοροντιανοί τον κάλεσαν ως πρίγκιπά τους με τον όρο να έχει καλές σχέσεις με τον πατέρα του, τότε πρίγκιπα του Σούζνταλ· ένα έτος μετά ο Γιούρι Α΄ στον αγώνα του εναντίον του 2ου ξάδερφου του Βσέβολοντ Β΄ ζήτησε τη βοήθεια των πολιτών του Νόβγκοροντ, αλλά αυτοί αρνήθηκαν και ο Ροστισλάβ τους εγκατέλειψε. Το 1141 οι Νοβγοροντιανοί ζήτησαν από τον Γιούρι Α΄ να τους κυβερνήσει, όμως αυτός έστειλε τον Ροστισλάβ. Έπειτα από μερικούς μήνες, ο Βσέβολοντ Β΄ έστειλε τον Σβιατοπόλκ Μστισλάβιτς να τους κυβερνήσει και οι πολίτες του Νόβγκοροντ έστειλαν τον Ροστισλάβ πίσω.

Το 1148 ο Γιούρι Α΄ έστειλε τον Ροστισλάβ με τον αδελφό του Αντρέι να συνδράμουν τον Σβιατοσλάβ πρίγκιπα του Τσέρνιγοβ (αδελφό τού Βσέβολοντ Β΄) στον αγώνα του εναντίον τού Ιζιασλάβ Β΄ μεγάλου πρίγκιπα του Κιέβου (εξαδέλφου του Ροστισλάβ). Οι δύο αδελφοί νίκησαν τον στρατό τού Ροστισλάβ Γιαροσλάβιτς πρίγκιπα τού Ριαζάν, συμμάχου τού Ιζιασλάβ Β΄και τον έκαννα να διαφύγει στους Πόλοτσκ. Το 1148 ο Γιούρι Α΄ δεν μπορούσε να δώσει μία περιοχή ως εισόδημα (appanage) στον Σβιατοσλάβ και έστειλε στις νότιες περιοχές των Ρως πάλι τον Ροστισλάβ προς βοήθεια αυτού. Τότε ο Ροστισλάβ ζήτησε από τον μεγάλο πρίγκιπα τού Κιέβου μία περιοχή για τον Σβιατοσλάβ και ο πρίγκιπας έδωσε έξι πόλεις.

## Οικογένεια
Γιος του ήταν ο:
* Γιαροπόλκ Γ΄, προσπάθησε να καταλάβει το Βλαντίμιρ.

## Πηγές
* The Russian Primary Chronicle, Laurentian Text (PDF). Translated by Hazzard Cross, Samuel; Sherbowitz-Wetzor, Olgerd P. Cambridge, MA: The Mediaeval Academy of America. 1953. p. 204. LCCN 53-10264.

Κατηγορία:Ρουρικίδες
Γκλεμπ του Κιέβου

Ο **Γκλεμπ Γιούριεβιτς**, ρωσικά: Глеб Юрьевич (απεβ. 1171) από τον Οίκο των Ρουρικιδών ήταν μεγάλος πρίγκιπας τού Κιέβου (1169, 70-71).

## Βιογραφία
Ήταν γιος τού Γιούρι Α΄ του *μακρόχειρα* (dolgoruki) μεγάλου πρίγκιπα τού Κιέβου και της Ελένης από την Κωνσταντινούπολη.

Αμφιθαλής αδελφός του ήταν ο Μιχαήλ του Βλαντίμιρ, ο Βσέβολοντ Γ΄ ο *πολύτεκνος* και ετεροθαλή αδέλφια του ήταν ο Ροστισλάβ Γιούριεβιτς, ο Αντρέι Μπογκολιούμπσκι, κά. Έγινε πρίγκιπας τού Κούρσκ (1147), τού Κάνεβ (1149), τού Περεγιασλάβ (1155-69) και μετά μεγάλος πρίγκιπας τού Κιέβου (1169, 70-71).

Ο Γκλεμπ εμφανίζεται στο ιστορικό μυθιστόρημα τού Λουί Λ'Αμούρ (1908-88) το Τύμπανο που βαδίζει (1984).

## Παραπομπές


## Πηγές
* The Russian Primary Chronicle, Laurentian Text (PDF). Translated by Hazzard Cross, Samuel; Sherbowitz-Wetzor, Olgerd P. Cambridge, MA: The Mediaeval Academy of America. 1953. p. 204. LCCN 53-10264.

## Εξωτερικοί σύνδεσμοι
* 

Κατηγορία:Ρουρικίδες
Μιχαήλ του Βλαντίμιρ

Ο **Μιχαήλ (Μιχάλκο) Γιούριεβιτς**, ρωσικά: Михаил (Михалко) Юрьевич (απεβ. 20 Ιουνίου 1176) από τον Οίκο των Ρουρικιδών ήταν πρίγκιπας τού Τορτσέσκ (π. 1165-1173), Βλαντίμιρ - Σούζνταλ (1175-76) και μεγάλος πρίγκιπας τού Κιέβου (1171). 

## Βιογραφία
Ήταν γιος τού Γιούρι Α΄ πρίγκιπα τού Σούζνταλ, Ροστόβ & μεγάλου πρίγκιπα τού Κιέβου και της Ελένης από την Κωνσταντινούπολη. Τον έδιωξε ο ετεροθαλής αδελφός του Αντρέι από το Σούζνταλ, διότι δεν συμπαθούσε τη μητέρα αυτού Ελένη. 

Ζούσε στο Οστιόρ το διάστημα 1162-69, μία μικρή πόλη κοντά στο Τσέρνιγοβ και έπειτα μετακινήθηκε στο Τορτσέσκ. Όταν το 1171 απεβίωσε ο ετεροθαλής αδελφός του Γκλεμπ μεγάλος πρίγκιπας τού Κιέβου, ο Αντρέι τον όρισε κυβερνήτη εκεί, αλλά ο Μιχαήλ αρνήθηκε και έστειλε τον μικρότερο αδελφό του Βσέβολοντ Γ΄ στη θέση του. Ο Ρούρικ πρίγκιπας τού Σμολένσκ (γιος τού εξαδέλφου του), διεκδικητής τού Κιέβου, τον πολιόρκησε στο Τοστσέσκ· τελικά κατέληξαν σε ειρήνη και τού επετράπη να μετακινήσει την πρωτεύουσά του στο Περεγιασλάβ. Όταν το επόμενο έτος ο Αντρέι εισέβαλλε στους νότιους Ρως, ο Μιχαήλ διέρρηξε τους δεσμούς του με τον Ρούρικ και ορκίστηκε πίστη στον ετεροθαλή αδελφό του. 

Το 1174 απεβίωσε ο Αντρέι και ο Μιχαήλ τον διαδέχθηκε ως πρίγκιπας τού Βλαντίμιρ, αλλά η εχθρότητα από τους βογιάρους τού Σούζνταλ και τού Ροστόβ, που ένοιωθαν αγνοημένοι από την άνοδο τού Βλαντίμιρ, τον ανάγκασαν να το εγκαταλείψει· μετέβη του Τσέρνιγοβ. Σύντομα οι πολίτες του Βλαντίμιρ τον κάλεσαν να τους συνδράμει στον πόλεμο εναντίον τού ανιψιού του Γιαροπόλκ, γιού τού Ροστισλάβ. Αφού τον νίκησε, ξανακέρδισε τον θρόνο του στο Βλαντίμιρ το 1175. Απεβίωσε το επόμενο έτος και τον διαδέχθηκε ο αδελφός του Βσέβολοντ Γ΄ ο *πολύτεκνος*. 

## Πηγές
* The Russian Primary Chronicle, Laurentian Text (PDF). Translated by Hazzard Cross, Samuel; Sherbowitz-Wetzor, Olgerd P. Cambridge, MA: The Mediaeval Academy of America. 1953. p. 204. LCCN 53-10264.



Κατηγορία:Ρουρικίδες
Καντόνια της Ομοσπονδίας της Βοσνίας και Ερζεγοβίνης

Τα δέκα **καντόνια της Ομοσπονδίας της Βοσνίας και Ερζεγοβίνης** (βοσνιακά: kanton, , σερβικά: Кантон), είναι τα κράτη μέλη της Ομοσπονδίας της Βοσνίας και Ερζεγοβίνης, μία από τις δύο πολιτικές οντότητες της Βοσνίας και Ερζεγοβίνης. Τα δέκα καντόνια θεσπίστηκαν με το Νόμο για τις Ομοσπονδιακές Μονάδες (Καντόνια) στις 12 Ιουνίου 1996.

## Καντόνια
Τα καντόνια της Ομοσπονδίας της Βοσνίας και Ερζεγοβίνης δημιουργήθηκαν από το Νόμο για τις Ομοσπονδιακές Μονάδες (Καντόνια) του 1996, οι οποίες βασίζονταν στην Βοσνιο-Κροατική Συμφωνία της Ουάσιγκτον. Τα καντόνια αποτελούνται από δήμους. Κάθε καντόνι έχει τη δική του κυβέρνηση με επικεφαλής τον πρωθυπουργό. Ο πρωθυπουργός έχει το δικό του γραφείο, και επικουρείται στο έργο του από διάφορα καντονικά υπουργεία, οργανισμούς και καντονικές ή κομητειακές υπηρεσίες. Πέντε από τα καντόνια (Ούνα-Σάνα, Τούζλα, Ζένιτσα-Ντόμποϊ, Βοσνιακό Πόντρινιε, και Σεράγεβο) έχουν Βοσνιακή πλειοψηφία, τρεις (Ποσάβινα, Δυτική Ερζεγοβίνη και Καντόνι 10) έχουν Βοσνιακή Κροατική πλειοψηφία, ενώ δύο από αυτά (Κεντρική Βοσνία και Ερζεγοβίνη-Νερέτβα) είναι "εθνοτικά μεικτά", που σημαίνει ότι δεν υπάρχει πλειοψηφική εθνοτική ομάδα και υπάρχουν ειδικές νομοθετικές διαδικασίες για την προστασία των πολιτικών τους συμφερόντων. Το πιο πυκνοκατοικημένο καντόνι είναι το καντόνι Τούζλα, ενώ το Καντόνι 10 είναι το μεγαλύτερο στην έκταση.

Ο όρος ζουπάνιγια έχει κηρυχθεί αντισυνταγματικός, αλλά εξακολουθεί να χρησιμοποιείται ευρέως από Βόσνιους Κροάτες αξιωματούχους και σε επίπεδο καντονικών συνταγμάτων. Η έκδοση του Συντάγματος της Ομοσπονδίας στην κροατική γλώσσα, ωστόσο, χρησιμοποιεί το συνταγματικό όρο *kanton*.

[δεξιά|μικρογραφία|250x250εσ|Καντόνια της [Ομοσπονδία Βοσνίας και Ερζεγοβίνης|Ομοσπονδίας Βοσνίας και Ερζεγοβίνης.]]

## Πιθανή αναδιοργάνωση
Υπάρχουν μια σειρά από προτάσεις για την αναδιοργάνωση της Ομοσπονδίας, που κυμαίνονται από μείωση του αριθμού των καντονιών, την ίδρυση νέων ομοσπονδιακών μονάδων σε κρατικό επίπεδο, και την ανταλλαγή των αρμοδιοτήτων μεταξύ των καντονιών και της Ομοσπονδίας.
Ωστόσο, το ζήτημα αυτό απαιτεί ένα υψηλό επίπεδο πολιτικής συμφωνίας, ιδίως μεταξύ των πολιτικών κομμάτων των Βόσνιων και των Κροάτων, δεδομένου ότι θα περιλαμβάνει απαραίτητα την αλλαγή του ομοσπονδιακού συντάγματος. Ώστε να περάσει ένας συνταγματικός νόμος, πρέπει να λάβει την υποστήριξη της πλειοψηφίας των εκπροσώπων και αντιπροσώπων στις δύο αίθουσες του Ομοσπονδιακού κοινοβουλίου, συμπεριλαμβανομένης της πλειοψηφίας των Κροάτων και των Βόσνιων αντιπροσώπων στον Οίκο των Λαών.

## Δείτε επίσης

* Καντόνια της Ελβετίας
* ISO 3166-2:BA

## Παραπομπές



Κατηγορία:Διοικητικές διαιρέσεις της Ευρώπης
Κατηγορία:Κατάλογοι κρατικών υποδιαιρέσεων
Κατηγορία:Δεύτερο επίπεδο υποδιαιρέσεων της τοπικής αυτοδιοίκησης
Κωνσταντίν του Ροστόβ

Ο **Κωνσταντίν Βσεβολοντόβιτς**, ρωσικά: Константи́н Все́володович (18 Μαΐου 1186 - 2 Φεβρουαρίου 1218) από τον Οίκο των Ρουρικιδών ήταν πρίγκιπας τού Ροστόβ & Γιαροσλάβλ και μετά τού Βλαντίμιρ (1216-18).

## Βιογραφία
Ήταν ο πρωτότοκος γιος τού Βσέβολοντ Γ΄ του *πολύτεκνου* (bolshojé gnezdó) και της Μαρίας Σβαρόβνας με καταγωγή μάλλον από τη Γεωργία. Γεννήθηκε στο ροστόβ και είχε 13 αδέλφια.

Το 1206-07 ήταν πρίγκιπας τού Νόβγκοροντ. Το 1207 ο πατέρας του τον έστειλε να κυβερνήσει τις πόλεις Ροστόβ και Γιαροσλάβλ. Ως αποτέλεσμα ενός οικογενειακού καβγά, ο πατέρας του στην επιθανάτιο κλίνη τον αποκλήρωσε, δίνοντας το Βλαντίμιρ στον επόμενο γιο του Γιούρι Β΄. Όμως το 1216 στη μάχη της Λιπίτσα ο Κωνστανίν, μαζί με τον σύμμαχό του Μστισλάβ τον *τολμηρό* (γιο τού 2ου εξαδέλφου του), νίκησε δυναμικά τον Γιούρι Β΄ και κατέλαβε το Βλαντίμιρ.

Όταν ο Κωνσταντίν απεβίωσε το 1218, ο Γιούρι Β΄ επέστρεψε στον θρόνο του. Εν τω μεταξύ οι απόγονοι τού Κωνσταντίν κράτησαν τις πόλεις Ροστόβ και Γιαροσλάβ ως τα τέλη τού 15ου αι. Πολλές πριγκιπικές οικογένειες της Ρωσίας κατάγονται από αυτόν τον πρίγκιπα. Ο Κωνσταντίν έμεινε γνωστός από την οικοδόμηση ενός νέου καθεδρικού της Αναλήψεως στο Ροστόβ και τριών καθεδρικών από πλίνθους στο Γιαροσλάβλ.

## Πηγές
* "Medieval lands" by Charles Cawley.

Κατηγορία:Ρουρικίδες
Ντζιελνίτσα

Στο πολωνικό σύστημα τοπικής διοίκησης, μια **τζελνίτσα** (πολωνικός πληθυντικός τζέλνιτσε) είναι μια διοικητική υποδιαίρεση ή συνοικία της πόλης ή κωμόπολης. Μια τζελνίτσα μπορεί να έχει το δικό της εκλεγμένο συμβούλιο (*rada dzielnicy*, ή *συμβούλιο τζέλνιτσα*), και εκείνα της Βαρσοβίας έχουν τον δικό τους δήμαρχο (*burmistrz*). Σαν το όσιεντλε και το σόλετστβο, η τζελνίτσα είναι μια βοηθητική μονάδα (*jednostka pomocnicza*) του γκμίνα. Οι μονάδες αυτές δημιουργούνται με απόφαση του συμβουλίου του γκμίνα, και δεν έχουν νομική προσωπικότητα στο δικό τους δικαίωμα.

Οι θυγατρικές μονάδες πολλών πόλεων ονομάζονται όσιεντλε αντί για τζέλνιτσα, αν και είναι επίσης δυνατό για τα όσιεντλε να υπάρχουν μέσα σε μια τζελνίτσα. Οι αριθμοί και τα μεγέθη των τζελνίτσα διαφέρουν σημαντικά μεταξύ των πόλεων. Η Βαρσοβία έχει 18 τζελνίτσα, όπως η Κρακοβία, το Γκντανσκ έχει 34, η Γκντίνια 22, το Λούμπλιν 27, το Κατοβίτσε 22 και το Στσέτσιν 4. Ορισμένες πόλεις χωρίζονται πλέον επίσημα σε τζελνίτσα, αν και παλαιότερα υπάρχοντα τζελνίτσα συνεχίζουν να αναφέρονται ως τέτοια και χρησιμεύουν ως περιοχές δικαιοδοσίας για διοικητικά γραφεία. Το Λοτζ, το Βρότσουαφ και το Πόζναν χωρίζονται σε πέντε περιοχές αυτού του τύπου.

Επίσης, η λέξη τζελνίτσα χρησιμοποιείται ανεπίσημα στα πολωνικά για να αναφερθούν σε κάθε διακριτό μέρος της πόλης. Ιστορικά μπορεί επίσης να αναφέρεται σε μια περιοχή της χώρας, ιδίως σε οποιαδήποτε από τα πέντε πριγκιπάτα στα οποία χωριζόταν η Πολωνία μετά τον θάνατο του Μπολέσλαβ Γ΄ το 1138, βλέπε Διαθήκη του Μπολέσλαβ Γ΄ Κρζιβούστι.

## Παραπομπές

* Πολωνικός νόμος της 8ης Μαρτίου 1990 στην αυτοδιοίκηση των γκμίνα, όπως τροποποιήθηκε (στο πολωνικά)

Κατηγορία:Πολωνίας γεωγραφία-επέκταση
Κατηγορία:Είδη διοικητικών διαιρέσεων
Νταρούγκα

Ο **Νταρούγκα **(μπασκιρικά: даруга, , από το Μογγολικό: *daru-*), ήταν μια εδαφική υποδιαίρεση στην Μογγολική Αυτοκρατορία. Ένα νταρούγκα κυβερνούταν από τον νταρουγκάτσι.

Αργότερα, ο όρος χρησιμοποιήθηκε για την επαρχία, ιδιαίτερα στο χανάτο του Καζάν και το χανάτο της Σιβηρίας του 15ου-16ου αιώνα, και τέλος, από τις κατοικημένες από τους Τούρκους περιοχές της Ρωσικής Αυτοκρατορίας τον 16ο-18ο αιώνα. Στην Περσία των Σαφαβιδών, ήταν ένας τίτλος που σήμαινε *[[νομάρχης]]*. Για παράδειγμα, ένας από τα πολλούς Σαφαβιδικούς νταρούγκα ήταν ο Μιρμάν Μιριμανίντζε.

Το 1762, οι Μπασκίρ ήλεγχαν τα Νταρούγκα Καζάν, Νογκάι, Οσίν και Σιβηρίας.

Στη μογγολική αυτοκρατορία της Ινδίας της Νότιας Ασίας,ο νταρούγκα ήταν ο τίτλος του επαρχιακού αστυνομικού. Ο τίτλος αυτός διατηρήθηκε μέχρι τον 20ο αιώνα, κατά τη διάρκεια της Βρετανικής κυριαρχίας.

## Παραπομπές


Κατηγορία:Είδη διοικητικών διαιρέσεων
Σεστάο

Το **Σεστάο** (Sestao) είναι κωμόπολη και δήμος της μητροπολιτικής περιοχής του Μπιλμπάο της Βισκαΐας στη Χώρα των Βάσκων στη βόρεια Ισπανία. Βρίσκεται στο τέλος της κοιλάδας του Σομορόστρο, μεταξύ Πορτουγαλέτε και Μπαρακάλντο και η σημασία διαχρονικά του εντοπίζεται στον ρόλο του ως σημείο φόρτωσης του σιδήρου που εξορυγνύονταν στην κοιλάδα σε μεταγωγικά πλοία με προορισμό την Αγγλία. Ο εκβιομηχανισμός επέφε σταδιακή άνοδο του πληθυσμού από τα τέλη του 19ου αιώνα και είδε να εγκαθίστανται στην κωμόπολη σημαντικές σιδηρουργικές βιομηχανίες όπως οι *[[Altos Hornos de Vizcaya]]*, μία από τις μεγαλύτερες βαριές βιομηχανίες του Ισπανικού κράτους που έκλεισαν την δεκαετία του 1980. Το 2017 είχε 27.744 κατοίκους.

## Παραπομπές


Κατηγορία:Πόλεις της Ισπανίας
Γιούρι Β΄ του Βλαντίμιρ

Ο **Γιούρι (Γεώργι) Β΄ Βσεβολοντόβιτς** (ρωσικά:: *Юрий (Георгий) II Всеволодович*, 26 Νοεμβρίου 1188 - 4 Μαρτίου 1238) από τον Οίκο των Ρουρικιδών ήταν πρίγκιπας του Βλαντίμιρ (1212-16, 18-38) και κυβέρνησε το Βλαντίμιρ-Σούζνταλ την εποχή των Μογγολικών εισβολών στους Ρως.

## Βιογραφία
Ήταν ο τρίτος και πιο αγαπημένος γιος του Βσέβολοντ Γ΄ του *πολύτεκνου* (Μπολσόε Γκνιεζντό, ) πρίγκιπα του Βλαντίμιρ και της Μαρίας Σβαρνόβνας, με καταγωγή μάλλον από τη Γεωργία.

Διακρίθηκε το 1208 στη μάχη του Ριαζάν. Ο πρωτότοκος αδελφός του Κωνσταντίν, όσο ζούσε ο Βσέβολοντ Γ΄, ήταν πρίγκιπας του Ροστόβ και του Γιαροσλάβλ. Στην επιθανάτιο κλίνη του, ο πατέρας τους θέλησε ο Κωνσταντίν να λάβει το Βλαντίμιρ και ο Γιούρι Β΄ το Ροστόβ και Γιαροσλάβλ, αλλά ο Κωνσταντίν δήλωσε ότι θα κυβερνούσε και τις δύο πόλεις ή τίποτε. Ο Βσέβολοντ Γ΄ δυσαρεστήθηκε και αποκλήρωσε τον Κωνσταντίν, αφήνοντας τον θρόνο του στον Γιούρι Β΄.

Όταν απεβίωσε ο πατέρας τους, ο Κωνσταντίν συμμάχησε με τον Μστισλάβ τον *τολμηρό* και στον ποταμό Λίπιτσα νίκησαν τον Γιούρι Β΄ και τους αδελφούς του. Κατέλαβε το Βλαντίμιρ και έδωσε το Ροστόβ & Γιαροσλάβλ στον Γιούρι Β΄. Δύο έτη μετά ο Κωνσταντίν απεβίωσε και ο Γιούρι Β΄ επέστρεψε στο Βλαντίμιρ.

Εκεί διεξήγε πολλές μάχες εναντίον των Βουλγάρων του Βόλγα και ίδρυσε το φρούριο Νίζνι Νόβγκοροντ επί του Βόλγα για να εξασφαλίσει την περιοχή από Βουλγαρικές επιδρομές. Εγκατέστησε τον νεότερο αδελφό του Γιαροσλάβ Β΄ στο Νόβγκοροντ. Το 1223 οι Μογγόλοι προσέγγισαν για πρώτη φορά τους Ρως και ο Γιούρι Β΄ έστειλε μία μικρή μονάδα στρατού εναντίον τους, η οποία έφθασε πολύ αργά στη καταστροφική μαχη του Κάλκα ποταμού.

Όταν το 1237 οι Μογγόλοι επέστρεψαν, ο Γιούρι Β΄ συμπεριφέρθηκε στους απεσταλμένους τους με περιφρόνηση. Δεν βοήθησε το Ριαζάν, όταν ο Μπατού Χαν το πολιορκούσε· όμως η πρωτεύουσά του ήταν η επόμενη στη σειρά πόλη. Οι γιοί του ηττήθηκαν δυναμικά κοντά στην Κολόμνα και ο Γιούρι Β΄ μόλις που δραπέτευσε στο Γιαροσλάβλ. Όταν ξέσπασε φωτιά στο Βλαντίμιρ, η σύζυγός του με τα τέκνα τους κατέφυγαν στο ναό, ο οποίος κατέρρευσε και χάθηκαν.

Ο ίδιος σκοτώθηκε στη μάχη τού ποταμού Σιτ το 1238, όπου τεράστιες ορδές Μογγόλων νίκησαν τον στρατό τού Βλαντίμιρ-Σούζνταλ.

## Οικογένεια
Νυμφεύτηκε την Αγκάφια (Αγάθη) των Ρουρικιδών, κόρη τού 4ου εξαδέλφου του Βσέβολοντ Δ΄ πρίγκιπα τού Τσέρνιγοβ και είχε τέκνα.

## Πηγές
* Memorsky Alexander. (1889) The founder of Nizhny Novgorod, Grand Duke Georgy (Yury) II Vsevolodovich (Основатель Нижнего Новгорода Великий князь Георгий (Юрий) II Всеволодович) at Runivers.ru in DjVu and PDF formats



Κατηγορία:Ρουρικίδες
Ντουράνγκο (Χώρα των Βάσκων)

Το **Ντουράνγκο** (Durango) είναι κωμόπολη και δήμος του εσωτερικού της επαρχίας της Βισκαΐας στη Χώρα των Βάσκων στη βόρεια Ισπανία. Ιστορικά αποτέλεσε σημαντικό πυρήνα συγκοινωνιών ευρισκόμενο στον δρόμο μεταξύ Μπιλμπάο και Σαν Σεμπαστιάν στην κοιλάδα του ποταμού Ιμπαϊθάμπαλ γεγονός που ενισχύθηκε με την κατασκευή της σιδηροδρομικής γραμμής Μαδρίτης - Ιρούν. Όπως και οι υπόλοιπες βασκικές πόλεις, την δεκαετία του 1960 και 1970 δέχθηκε σημαντικό αριθμό εσωτερικών μεταναστών από την Ανδαλουσία και την Εξτρεμαδούρα και έκοτε θεωρείται η σημαντικότερη κωμόπολη της επαρχίας έξω από τη Μητροπολιτική Περιοχή του Μπιλμπάο. Το 2017 είχε 29.328 κατοίκους.

Με τη σειρά του έχει δώσει το όνομα στις ομώνυμες πόλεις στο Μεξικό και ΗΠΑ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βισκαΐας
Σαντούρτσι

Το **Σαντούρτσι** (επίσημη μορφή, στα βασκικά: Santurtzi, ισπανικά: Santurce, **Σαντούρθε**) είναι πόλη και δήμος της μητροπολιτικής περιοχής του Μπιλμπάο της Βισκαΐας στη Χώρα των Βάσκων στη βόρεια Ισπανία. Παραδοσιακά λειτουργούσε ως αλιευτικός λιμένας και τόπος παραθερισμού, εντούτοις τόσο αυτή όσο και οι υπόλοιπες κωμοπόλεις της ευρύτερης περιοχής του Μπιλμπάο γνώρισε μια σημαντική αύξηση του πληθυσμού της με την εγκατάσταση χιλιάδων μεταναστών τόσο κατά το τελευταίο τρίτο του 19ου αιώνα όσο και κατά τις δεκαετίες 1960 και 1970 ως αποτέλεσμα της υψηλής ζήτησης εργατών από τις ντόπιες βιομηχανίες (επικεντρωμένες κυρίως στον τομέα της ναυπηγικής) που έπαψε με τον αποβιομηχανισμό των τελών του 20ού αιώνα. Επίσης, η ευρύτερη περιοχή του Σαντούρτσι διαχρονικά και ήδη από την εποχή των Ρωμαίων ήταν γνωστή για την εκμετάλλευση των ορυχείων σιδήρου που εξαντλήθηκαν στα μέσα του 20ού αιώνα.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βισκαΐας
Πορτουγαλέτε

Το **Πορτουγαλέτε** (Portugalete) είναι πόλη και δήμος της επαρχίας μητροπολιτικής περιοχής του Μπιλμπάο της Βισκαΐας στη Χώρα των Βάσκων στη βόρεια Ισπανία. Ιδρύθηκε το 1322 και λειτούργησε ως το κύριο σημείο εξαγωγής μαλλιού από την Καστίλη μέχρι τη σταδιακή άνοδο του γειτονικού Μπιλμπάο· όπως και οι υπόλοιπες κωμοπόλεις της ευρύτερης περιοχής του Μπιλμπάο, γνώρισε μια σημαντική αύξηση του πληθυσμού της με την εγκατάσταση χιλιάδων μεταναστών τόσο κατά το τελευταίο τρίτο του 19ου αιώνα όσο και κατά τις δεκαετίες 1960 και 1970 ως αποτέλεσμα της υψηλής ζήτησης εργατών από τις ντόπιες βιομηχανίες που έπαψε με τον αποβιομηχανισμό των τελών του 20ού αιώνα. Στα όριά του εντοπίζεται η κρεμαστή γέφυρα Μπισκάγια, Μνημείο Παγκόσμιας Κληρονομίας της Ουνέσκο. Το 2016 είχε 46,372 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βισκαΐας
Σβιατοσλάβ Γ΄ του Βλαντίμιρ

Ο **Σβιατοσλάβ Γ΄ Βσεβολοντόβιτς**, ρωσικά: Святослав III Всеволодович (27 Μαρτίου 1196 - 3 Φεβρουαρίου 1252) από τον Οίκο των Ρουρικιδών ήταν πρίγκιπας τού Νόβγκοροντ (1200-05, 07-10) και μεγάλος πρίγκιπας τού Βλαντίμιρ-Σούζνταλ (1246-48).

## Βιογραφία
Ήταν ο έκτος γιος τού Βσέβολοντ Γ΄ τού *πολύτεκνου* (bolshojé gnezdó) και της Μαρίας Σβαρνόβνας, με καταγωγή μάλλον από τη Γεωργία. Είχε άλλα 13 αδέλφια.

Όταν μοιράστηκαν οι γαίες του πατέρα του, έλαβε την πόλη Γιουρίεβ-Πόλσκι. Το 1220 ο Σβιατοσλάβ λεηλάτησε το Ασλί των Βουλγάρων τού Βόλγα. Αυτός παρήγγειλε το κτίσιμο το 1230-34 τού καθεδρικού ναού τού Αγ. Γεωργίου, σημαντικότερου μνημείου της πόλης.

Το 1246 έγινε πρίγκιπας στο Βλαντίμιρ, όπου η διακυβέρνησή του ήταν σύντομη και ομαλή. Το 1248 ο ανιψιός του Μιχαήλ ο *γενναίος* (Хоробрит) πρίγκιπας της Μόσχας, εγκαταλείποντας το για αιώνες ισχύον *Σύστημα διαδοχής* των Ρως, κατέλαβε το Βλαντίμιρ και εκτόπισε τον Σβιατοσλάβ στο Γιουρίεβ-Πόλσκι. Δύο έτη μετά ο Σβιατοσλάβ και ο γιος του επισκέφθηκαν τη Χρυσή Ορδή, παρακαλώντας τον χάνο της να τον αποκαταστήσει στον θρόνο. Απεβίωσε το 1252 και τάφηκε στο Γιουρίεβ-Πόλσκι.

## Πηγές
* "Medieval lands" by Charles Cawley.



Κατηγορία:Ρουρικίδες
Φαλγκούνι (όνομα)

Το **Φαλγκούνι** (που σημαίνει "του Φαλγκούν") είναι Βεγγαλικό όνομα που μπορεί να αναφέρεται:

* Φαλγκούνι Χαμίντ, Μπανγκλαντεσιανή ηθοποιός, θεατρική συγγραφέας, σκηνοθέτης και παραγωγός
* Φαλγκούνι Παθάκ (γεννηθείσα το 1964), Ινδή τραγουδίστρα, καλλιτέχνιδα και συνθέτης
* Φαλγκούνι Ραχμάν Τζόλι (γεννημένη το 1996), Μπανγκλαντεσιανή ηθοποιός και μοντέλο
* Φαλγκούνι Ρατζάνι, Ινδή ηθοποιός
* Φαλγκούνι Ρόι (1945-1981), Βεγγαλικός ποιητής
Κατηγορία:Ονόματα
Κατηγορία:Βεγγαλικά ονόματα
Γιούρι Μπογκολιούμπσκι

Ο **Γιούρι (Γιώργι) Αντρέγιεβιτς** ο *Μπογκολιούμπσκι* (ο Θεοφιλής), ρωσικά: Юрий Андреевич Боголюбский (άκμασε 1172-1188) από τον Οίκο των Ρουρικιδών ήταν πρίγκιπας του Νόβγκοροντ (1172-75).

## Βιογραφία
Ήταν γιος τού αγίου Αντρέι πρίγκιπα τού Βλαντίμιρ-Σούζνταλ. Αγαπημένη διαμονή τού πατέρα του ήταν το φρούριο Μπογκολούμποβο (δίπλα στο Βλαντίμιρ) και από αυτό ο Αντρέι και ο Γιούρι είχαν το προσωνύμιο *Μπογκολιούμπσκι*.

Κυβέρνησε το Νόβγκοροντ το διάστημα 1172-75. Όταν το 1175 δολοφονήθηκε ο πατέρας του, ο Γιούρι εκθρονίστηκε και εκτοπίστηκε. Αφού νικήθηκε από μία σειρά εσωτερικών πολέμων, βρήκε τελικά καταφύγιο στα βόρεια τού Καυκάσου στα τέλη της δεκαετίας τού 1170. Το 1184-85 επισκέφθηκε τους Κιπτσάκους, ελπίζοντας με τη βοήθειά τους να αποκαταστήσει τα δικαιώματά του στον πριγκιπάτο τού πατέρα του.

Το 1185 οι ευγενείς της Γεωργίας κανόνισαν τον γάμο του με την Τάμαρ των Βαγρατιδών-Ιβηρίας βασίλισσα της Γεωργίας. Ως σύζυγός της διοίκησε το 1186-87 έναν στρατό της Γεωργίας και λεηλάτησε με επιτυχία την περιοχή των Σελτζούκων τού Ικονίου στα δυτικά και των Ελντιγκουζιδών Κιπτσάκων του Αρράν στα ανατολικά. Ωστόσο η Ταμάρ δυσαρεστήθηκε από αυτόν και τον διαζεύχθηκε το 1187. Λέγεται ότι έπινε πολύ, ήταν φιλόδοξος, εμπλεκόταν σε ερωτικές καταχρήσεις και σοδομισμό· αποπέμφθηκε από τη Γεωργία το 1188.

Συμμάχησε με μία ομάδα ισχυρών ευγενών της Γεωργίας και επέστρεψε ως ηγέτης εξέγερσης εναντίον της Ταμάρ το 1191. Οι στασιαστές τον ανακήρυξαν βασιλιά της Γεωργίας στο ανάκτορο τού Γκεγκούτι και κατέλαβαν πολλές επαρχίες της νοτιο-δυτικής Γεωργίας, αλλά τελικά συνεθλίβησαν από τον αφοσιωμένο στρατηγό της βασίλισσας, τον Γκαμρέκελ Τορέλι στις μάχες τού Τμόγκβι και Ερουσέτι. Οι επαναστάτες αποκεφαλίστηκαν και ο Γιούρι συγχωρέθηκε από την Ταμάρ. Όμως εξεγέρθηκε πάλι το 1193 και εισέβαλε στην επαρχία Κακέτι. Νικήθηκε στην περιοχή τού Καμμπετσάνι και τελικά εκτοπίστηκε από τη Γεωργία. Από τότε ο Γιούρι εξαφανίζεται από την Ιστορία.

## Λογοτεχνικές αναφορές
Ο γάμος της Ταμάρ με τον Γιούρι πρίγκιπα των Ρως έγινε θέμα δύο πεζογραφημάτων στη σύγχρονη Γεωργία. Πρώτα ο Σάλβα Νταντιάνι έγραψε το *Ο άτυχος Ρώσος* (1916-26), αλλά τού επιτέθηκε η Σοβιετική κριτική, με τη δικαιολογία ότι "νοθεύει την αιώνια φιλία των δύο λαών". Ο Νταντιάνι, υπό την πίεση τού Κομμουνιστικού Κόμματος, αναθεώρησε τον τίτλο και την πλοκή τού έργου, ώστε να ευθυγραμμίζονται με την επίσημη ιδεολογία.

Το 2002 η σατυρική ιστορία *Ο πρώτος Ρώσος* που έγραψε η νέα Γεωργιανή συγγραφέας Λάσα Μπουγκαντζε, αναφερόμενη στην πρώτη νύχτα τού γάμου της Ταμάρ και την απογοήτευσή της με τον Γιούρι, εξόργισε τους συντηρητικούς και πυροδότησε μία εθνική διαμάχη. Έντονες συζητήσεις έγιναν στα Μέσα Ενημέρωσης, στη Βουλή της Γεωργίας και στο Πατριαρχείο της Γεωργιανής Ορθοδόξου Εκκλησίας.

## Πηγές
* Tillett, Lowell (1969), The Great Friendship: Soviet Historians on the Non-Russian Nationalities, p. 329.University of North Carolina Press

Κατηγορία:Ρουρικίδες
Ζωοδόχος Πηγή Πλατανούσσης Ιωαννίνων

*Για οικισμό με το ίδιο όνομα στο νομό Ιωαννίνων δείτε το λήμμα: [[Ζωοδόχος Πηγή Αγίας Αναστασίας Ιωαννίνων]]*
*Για οικισμούς με το ίδιο όνομα στην Ελλάδα δείτε το λήμμα: [[Ζωοδόχος Πηγή (αποσαφήνιση)]]*

Η **Ζωοδόχος Πηγή** Πλατανούσσης είναι ορεινό χωριό των Τζουμέρκων στο νομό Ιωαννίνων της Ηπείρου.

## Γεωγραφικά - ιστορικά στοιχεία
Η Ζωοδόχος Πηγή είναι κτισμένη στους  πρόποδες και υψώματα του όρους Ξηροβούνι. Βρίσκεται δυτικά από τον Άραχθο ποταμό και στα νοτιοδυτικά όρια του εθνικού πάρκου Τζουμέρκων, Περιστερίου και χαράδρας Αράχθου. Απέχει 48 χλμ. Ν.-ΝΑ. της πόλης των Ιωανίννων, 40 χλμ. Β. της Άρτας και 2 χλμ. Δ. της Πλατανούσσας. Αξιοθέατα του χωριού είναι οι εκκλησίες της Zωοδόχου Πηγής με τοιχογραφίες του 1757 και της Αγίας Παρασκευής με τοιχογραφίες του 1734, οι οποίες από το 1972 έχουν κηρυχθεί ιστορικά διατηρητέα μνημεία.

Η παλιά ονομασία του οικισμού ήταν **Μπουκόρι** και με το όνομα αυτό αναγνωρίστηκε το 1940 και προσαρτήθηκε στην τότε κοινότητα Πλατανούσσης. Το 1971 μετονομάστηκε σε Ζωοδόχο Πηγή. Σύμφωνα με το σχέδιο Καλλικράτης, μαζί με τη Πλατανούσσα και τη Δάφνη αποτελούν τη τοπική κοινότητα Πλατανούσσης που ανήκει στη δημοτική ενότητα Κατσανοχωρίων του Δήμου Βορείων Τζουμέρκων και σύμφωνα με την απογραφή 2011 έχει πληθυσμό 28 κατοίκους.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Βαλκανικό Πρωτάθλημα Κωπηλασίας

Το **Βαλκανικό Πρωτάθλημα Κωπηλασίας** ή **Βαλκανικοί Αγώνες Κωπηλασίας** (αγγλικά: *Balkan Rowing Championships*) είναι διεθνής ρεγκάτα της κωπηλασίας για αθλητές των Βαλκανικών χωρών στις κατηγορίες Εφήβων-Νεανίδων και Παίδων-Κορασίδων, η οποία διοργανώνεται ετησίως το Σεπτέμβριο από τη Βαλκανική Ομοσπονδία Κωπηλασίας (BRA).

## Ιστορία
thumb|left|Η Κωπηλατική βάση του Πλόβντιφ που πραγματοποιήθηκαν τα πρωταθλήματα του 2002, 2007 και 2012.
Το πρώτο Βαλκανικό Πρωτάθλημα Κωπηλασίας διοργανώθηκε το 1975 στα Ιωάννινα στις 19 με 20 Σεπτεμβρίου. Την ιδέα για την δημιουργία ενός πρωταθλήματος μεταξύ των Βαλκανικών χωρών την υλοποίησαν η Βουλγαρική, η Ελληνική, η Ρουμανική, η Τουρκική και η Γιουγκοσλαβική Ομοσπονδία Κωπηλασίας. Η διοργάνωση αρχικά ήταν προγραμματισμένη για τις 25 με 28 Ιουλίου του 1974.

Από το 1975 έως το 2000 το πρωτάθλημα πραγματοποιούνταν από τις βαλκανικές ομοσπονδίες ενώ από το 2000 έως σήμερα από την Βαλκανική Ομοσπονδία Κωπηλασίας η οποία ιδρύθηκε στις 9 Σεπτεμβρίου στο ετήσιο συνέδριο που έγινε στην Καστοριά.

Κάθε χρόνο διαφορετική χώρα φιλοξενεί τη ρεγκάτα και το ετήσιο συνέδριο. Το πρωτάθλημα απευθύνεται μόνο στην κατηγορία νέων από το 1993, ενώ από το 1975 έως το 1992 αγωνίζονταν αθλητές ανωτέρου επιπέδου.

### Διοργανώσεις

## Αγωνίσματα
Τα ακόλουθα αγωνίσματα που περιλαμβάνονται στο Βαλκανικό Πρωτάθλημα Κωπηλασίας:
* Εφήβων: Μονό σκιφ, Διπλό σκιφ, Τετραπλό σκιφ, Δίκωπος χωρίς πηδαλιούχο, Τετράκωπος χωρίς πηδαλιούχο, Οκτάκωπος με πηδαλιούχο
* Νεανίδων: Μονό σκιφ, Διπλό σκιφ, Τετραπλό σκιφ, Δίκωπος χωρίς πηδαλιούχο, Τετράκωπος χωρίς πηδαλιούχο, Οκτάκωπος με πηδαλιούχο
* Παίδων: Μονό σκιφ, Διπλό σκιφ, Τετραπλό σκιφ, Δίκωπος χωρίς πηδαλιούχο, Τετράκωπος χωρίς πηδαλιούχο, Οκτάκωπος με πηδαλιούχο
* Κορασίδων: Μονό σκιφ, Διπλό σκιφ, Τετραπλό σκιφ

## Πρωταθλητές

### Εφήβων

### Εφήβων

### Παίδων

### Γυναικών

### Νεανίδων

### Κορασίδων

## Δείτε επίσης
* Βαλκανικές Διοργανώσεις

## Παραπομπές


## Εξωτερικοί σύνδεσμοι
* Επίσημη ιστοσελίδα της Βαλκανικής Ομοσπονδίας Κωπηλασίας στο web.archive.org

Κατηγορία:Διοργανώσεις κωπηλασίας
Κατηγορία:Βαλκανικό Πρωτάθλημα Κωπηλασίας